CELEX: 62012FN0093
Language: sl
Date: 2012-09-06 00:00:00
Title: Zadeva F-93/12: Tožba, vložena 6. septembra 2012 – ZZ proti Komisiji

10.11.2012   
            
            
               SL
            
            
               Uradni list Evropske unije
            
            
               C 343/23
            
         Tožba, vložena 6. septembra 2012 – ZZ proti Komisiji
   (Zadeva F-93/12)
   2012/C 343/39
   Jezik postopka: francoščina
   
      Stranki
   
   
      Tožeča stranka: ZZ (zastopnik: M.-A. Lucas, odvetnik)
   
      Tožena stranka: Evropska komisija
   
      Predmet in opis spora
   
   Predlog za razglasitev ničnosti sklepa, da se pogodba pogodbenega uslužbenca tožeče stranke ne podaljša.
   
      Predlogi tožeče stranke
   
   
               —
            
            
               Sklep direktorice Urada za infrastrukturo in logistiko (OIL) z dne 1. decembra 2011, da se pogodba o zaposlitvi tožeče stranke – ki bi se torej končala 15. januarja 2012 – ne podaljša, naj se razglasi za ničen;
            
         
               —
            
            
               odločitev o potrditvi tega sklepa, kot izhaja iz dopisa direktorice z dne 6. februarja 2012, naj se, kolikor je potrebno, razglasi za nično;
            
         
               —
            
            
               Komisiji naj se naloži, da mora tožeči stranki za povrnitev njene karierne škode od 15. januarja do 30. junija 2012 plačati znesek, ki ustreza razliki med neto plačo, ki bi jo prejela od OIL, in neto nadomestilom za brezposelnost, ki ga je prejela in ki – začasno ocenjeno – znašajo 11 309 EUR, in da v pokojninski sistem Skupnosti vplača prispevke, ki ustrezajo plači, ki bi jo moral prejeti;
            
         
               —
            
            
               odredi naj se podaljšanje pogodbe o zaposlitvi tožeče stranke pri OIL, in sicer za nedoločen čas z učinkom od izteka njene trenutne pogodbe o zaposlitvi;
            
         
               —
            
            
               podredno, Komisiji naj se naloži, da mora tožeči stranki za povrnitev njene karierne škode, ki bi ji nastala sicer od tega dne dalje, plačati razliko med plačo in pokojninskimi pravicami, ki bi jih pridobila, če bi bila njena pogodba o zaposlitvi pri OIL podaljšana za nedoločen čas, ter med plačo ali nadomestnimi plačili in pokojnino, do katerih bi bila upravičena drugje;
            
         
               —
            
            
               Komisiji naj se naloži, da mora tožeči stranki plačati odškodnino za nepremoženjsko škodo, ki ji je nastala zaradi nepodaljšanja pogodbe o zaposlitvi pri OIL, v znesku 5 000 EUR;
            
         
               —
            
            
               Komisiji naj se naloži, da mora tožeči stranki plačati odškodnino za nepremoženjsko škodo, ki ji je nastala zaradi nezakonitosti poročila o oceni za leto 2010, v znesku 5 000 EUR;
            
         
               —
            
            
               Komisiji naj se naloži plačilo stroškov.